CELEX: 
Language: el
Date: 2019-12-17 00:00:00
Title: ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ σχετικά με την τροποποίηση του παραρτήματος II της οδηγίας 2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου ζωής τους όσον αφορά ορισμένες εξαιρέσεις για τον μόλυβδο και ενώσεις μολύβδου που περιέχονται σε κατασκευαστικά στοιχεία

ΕΥΡΩΠΑΪΚΗ
                          ΕΠΙΤΡΟΠΗ
                                                  Βρυξέλλες, 17.12.2019
                                                  C(2019) 9121 final
           ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ
                                     της 17.12.2019
      σχετικά με την τροποποίηση του παραρτήματος II της οδηγίας 2000/53/ΕΚ του
    Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου
   ζωής τους όσον αφορά ορισμένες εξαιρέσεις για τον μόλυβδο και ενώσεις μολύβδου που
                        περιέχονται σε κατασκευαστικά στοιχεία
                    (Κείμενο που παρουσιάζει ενδιαφέρον για τον ΕΟΧ)
EL                                                                                    EL
 ---pagebreak---                                        ΑΙΤΙΟΛΟΓΙΚΗ ΕΚΘΕΣΗ
   ΠΛΑΙΣΙΟ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η παρούσα κατ’ εξουσιοδότηση οδηγία της Επιτροπής τροποποιεί, για τους σκοπούς της
   προσαρμογής στην τεχνολογική και επιστημονική πρόοδο, το παράρτημα ΙΙ της οδηγίας
   2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος
   του κύκλου ζωής τους1 (ΟΤΚΖ) όσον αφορά τέσσερις εξαιρέσεις για ειδικές εφαρμογές που
   περιέχουν μόλυβδο. Το σχέδιο κατ’ εξουσιοδότηση πράξης είναι το αποτέλεσμα της
   διαδικασίας, δυνάμει της οδηγίας ΟΤΚΖ, για προσαρμογή του παραρτήματος ΙΙ στην
   τεχνολογική και επιστημονική πρόοδο, σύμφωνα με τη διαδικασία που θεσπίζεται στο άρθρο
   4 παράγραφος 2 στοιχείο β) της οδηγίας ΟΤΚΖ και δυνάμει του άρθρου 1 παράγραφος 1 της
   οδηγίας (ΕΕ) 2018/849 για την τροποποίηση των οδηγιών 2000/53/ΕΚ για τα οχήματα στο
   τέλος του κύκλου ζωής τους, 2006/66/ΕΚ σχετικά με τις ηλεκτρικές στήλες και τους
   συσσωρευτές και τα απόβλητα ηλεκτρικών στηλών και συσσωρευτών, και 2012/19/ΕΕ
   σχετικά με τα απόβλητα ηλεκτρικού και ηλεκτρονικού εξοπλισμού2.
   Η οδηγία ΟΤΚΖ περιορίζει τη χρήση ορισμένων επικίνδυνων ουσιών σε υλικά και
   κατασκευαστικά στοιχεία οχημάτων που διατίθενται στην αγορά μετά την 1η Ιουλίου 2003,
   όπως προβλέπεται στο άρθρο 4 παράγραφος 2 στοιχείο α). Επί του παρόντος, τα οχήματα και
   τα εξαρτήματα για οχήματα που διατίθενται στην αγορά της Ένωσης δεν πρέπει να περιέχουν
   μόλυβδο, υδράργυρο, κάδμιο και εξασθενές χρώμιο3.
   Στο παράρτημα II της οδηγίας ΟΤΚΖ παρατίθενται τα υλικά και τα κατασκευαστικά στοιχεία
   των οχημάτων για ειδικές εφαρμογές που εξαιρούνται από τον περιορισμό χρήσης ουσιών του
   άρθρου 4 παράγραφος 2 της οδηγίας ΟΤΚΖ.
   Το άρθρο 4 παράγραφος 2 στοιχείο β) προβλέπει ότι το παράρτημα ΙΙ τροποποιείται σε
   τακτική βάση, ανάλογα με την τεχνολογική και επιστημονική πρόοδο. Επιπλέον, το άρθρο 1
   της οδηγίας (ΕΕ) 2018/849, που τροποποιεί το άρθρο 4 παράγραφος 2 στοιχείο β) της οδηγίας
   ΟΤΚΖ, προβλέπει ότι η εν λόγω τροποποίηση του παραρτήματος ΙΙ πραγματοποιείται με
   κατ’ εξουσιοδότηση πράξεις.
   ΔΙΑΒΟΥΛΕΥΣΕΙΣ ΠΡΙΝ ΑΠΟ ΤΗΝ ΕΚΔΟΣΗ ΤΗΣ ΠΡΑΞΗΣ
   Οι ισχύουσες εξαιρέσεις των σημείων 8ε), 8στ) β), 8ζ) και 8ι) στο Παράρτημα II επιτρέπουν
   τη χρήση μολύβδου σε συγκολλητικά κράματα. Το παράρτημα II της οδηγίας ΟΤΚΖ4
   προβλέπει την επανεξέταση των εξαιρέσεων 8ε), 8στ) β) και 8ζ) το 2019· η εξαίρεση 8ι)
   επαναξιολογήθηκε ενόψει των τελευταίων πληροφοριών σχετικά με τις τεχνικές δυσκολίες
   στον εν λόγω τομέα.
   Η Επιτροπή, προκειμένου να αξιολογήσει αυτές τις εξαιρέσεις, διεξήγαγε μελέτη για τη
   διενέργεια της απαιτούμενης τεχνικής και επιστημονικής αξιολόγησης5, καθώς και
   διαδικτυακή ανοιχτή διαβούλευση διάρκειας οκτώ εβδομάδων με τα ενδιαφερόμενα μέρη.
   Για την εξαίρεση 8ε) αξιολογήθηκε η επιτευχθείσα πρόοδος σε επίπεδο κατασκευαστικών
   στοιχείων και υλικού μετά την τελευταία επανεξέταση το 2015/2016 (7η τροποποίηση του
   1
          ΕΕ L 269 της 21.10.2000, σ. 34.
   2
          ΕΕ L 150 της 14.6.2018, σ. 93.
   3
       Βλέπε άρθρο 4 παράγραφος 2 στοιχείο α) της οδηγίας ΟΤΚΖ.
   4
          Οδηγία (EE) 2017/2096 της Επιτροπής, για την τροποποίηση του παραρτήματος II της οδηγίας
          2000/53/ΕΚ του Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου
          ζωής τους (ΕΕ L 299 της 16.11.2017, σ. 24).
   5
          http://ec.europa.eu/environment/waste/elv/events_en.htm
EL                                                      1                                               EL
 ---pagebreak---    παραρτήματος ΙΙ), και ιδίως κατά πόσον η υποκατάσταση ή η εξάλειψη του μολύβδου
   εξακολουθεί να είναι τεχνικά και επιστημονικά ανέφικτη για τη σύνδεση μικρών πλακιδίων.
   Επιπλέον, διερευνήθηκαν οι διαθέσιμες λύσεις χωρίς μόλυβδο ως προς το εάν και σε ποιο
   βαθμό μπορούν να χρησιμοποιηθούν ή έχουν ήδη εγκριθεί για χρήση σε εφαρμογές για την
   αυτοκινητοβιομηχανία. Οι πληροφορίες που διαθέτουν τα ενδιαφερόμενα μέρη δείχνουν ότι
   η χρήση του μολύβδου εξακολουθεί να είναι αναπόφευκτη. Προτείνεται επανεξέταση το
   2024.
   Για την εξαίρεση 8στ) β), η αξιολόγηση έδειξε ότι διατίθενται όλο και περισσότερο
   συστήματα συζευκτήρων με ακίδες ενσφήνωσης (press-fit) χωρίς μόλυβδο. Ωστόσο, καθώς
   απαιτείται πρόσθετος χρόνος για να ληφθεί υπόψη η ευθύνη του κλάδου της
   αυτοκινητοβιομηχανίας όσον αφορά την ασφάλεια των προϊόντων τους, η εξαίρεση θα λήξει
   στις 31 Δεκεμβρίου 2023.
   Η εξαίρεση του σημείου 8ζ) είναι σημαντική για όλα τα μοντέλα αυτοκινητοβιομηχανίας που
   σχεδιάζονται, παράγονται και διατίθενται επί του παρόντος στην αγορά. Ορισμένα
   παραδείγματα εφαρμογών που χρησιμοποιούνται στα οχήματα είναι το σύστημα
   ηλεκτρονικού ελέγχου ευστάθειας, τα προηγμένα συστήματα πέδησης έκτακτης ανάγκης, ο
   έλεγχος της απόστασης, το σύστημα προειδοποίησης απόκλισης από τη λωρίδα κυκλοφορίας,
   τα συστήματα εμπρόσθιας προβολής, η προστασία των πεζών, τα υδρογονοκίνητα και τα
   υβριδικά αυτοκίνητα, τα ραδιόφωνα αυτοκινήτου, τα οπτικά συστήματα, καθώς και η
   πλοήγηση. Η έκθεση αξιολόγησε επίσης το κατά πόσον η νέα διατύπωση της εξαίρεσης 15α)
   του παραρτήματος III της οδηγίας 2011/65/ΕΕ για τον περιορισμό της χρήσης ορισμένων
   επικίνδυνων ουσιών σε ηλεκτρικό και ηλεκτρονικό εξοπλισμό6 (οδηγία RoHS) μπορεί να
   εγκριθεί για την εξαίρεση 8ζ). Ωστόσο, απαιτείται μεταβατική περίοδος για την προσαρμογή
   του αντεστραμμένου ολοκληρωμένου κυκλώματος (flip chip) σε πλαίσιο αγωγού (FCOL).
   Στη συνέχεια, από την 1η Οκτωβρίου 2022 εισάγεται η νέα διατύπωση για τη χορήγηση
   εξαίρεσης με πιο περιορισμένο πεδίο εφαρμογής, σε ευθυγράμμιση με τη διατύπωση της
   εξαίρεσης 15 του παραρτήματος III της οδηγίας RoHS. Μέχρι τότε, εξακολουθεί να ισχύει η
   υφιστάμενη εξαίρεση. Προτείνεται επανεξέταση το 2024.
   Για την εξαίρεση 8ι) υπάρχουν λύσεις χωρίς μόλυβδο. Αν και δεν μπορεί να αποκλειστεί το
   ενδεχόμενο αντικατάστασης του μολύβδου, τα αποτελέσματα δοκιμών εξακολουθούν να μην
   είναι ικανοποιητικά για ορισμένες εφαρμογές. Στη συνέχεια, σύμφωνα με τις πολιτικές και
   το κεκτημένο της ΕΕ, η υφιστάμενη εξαίρεση 8ι) λήγει στις 31 Δεκεμβρίου 2019 και η νέα
   εξαίρεση 8ια), με πιο στενό πεδίο εφαρμογής, θα ισχύει έως τις 31 Δεκεμβρίου 2023.
   Έχει δημοσιευτεί η τελική έκθεση που περιέχει την αξιολόγηση των εξαιρέσεων7.
   Κατά τη διάρκεια συνάντησης εμπειρογνωμόνων στις 8 Μαρτίου 2019, η Επιτροπή ζήτησε τη
   γνώμη της ομάδας εμπειρογνωμόνων των κρατών μελών για τις κατ’ εξουσιοδότηση πράξεις
   βάσει της οδηγίας ΟΤΚΖ. Συζητήθηκαν οι προκλήσεις της αξιολόγησης, ιδίως για την
   εξαίρεση 8ι), και συγκεντρώθηκαν οι απόψεις των κρατών μελών. Στις 3 Σεπτεμβρίου 2019 η
   Επιτροπή ζήτησε ξανά τη γνώμη της ομάδας εμπειρογνωμόνων των κρατών μελών για τις
   κατ’ εξουσιοδότηση πράξεις στο πλαίσιο της οδηγίας ΟΤΚΖ και συγκεντρώθηκαν οι απόψεις
   τους.
   Το Συμβούλιο και το Ευρωπαϊκό Κοινοβούλιο ενημερώθηκαν σχετικά με το σχέδιο της
   κατ’ εξουσιοδότηση πράξης.
   6
           ΕΕ L 174 της 1.7.2011, σ. 88.
   7
           https://ec.europa.eu/environment/waste/elv/events_en.htm
EL                                                       2                                  EL
 ---pagebreak---    ΝΟΜΙΚΑ ΣΤΟΙΧΕΙΑ ΤΗΣ ΚΑΤ’ ΕΞΟΥΣΙΟΔΟΤΗΣΗ ΠΡΑΞΗΣ
   Η κατ’ εξουσιοδότηση οδηγία προβλέπει εξαίρεση από τους περιορισμούς του άρθρου 4
   παράγραφος 1 για τη χρήση μολύβδου σε ειδικές εφαρμογές, η οποία θα καταχωριστεί στο
   παράρτημα II της οδηγίας 2000/53/EΚ.
   Η πράξη είναι κατ’ εξουσιοδότηση οδηγία, όπως ορίζει η οδηγία (ΕΕ) 2018/849, και,
   ειδικότερα, πληροί τις σχετικές απαιτήσεις του άρθρου 1 παράγραφος 1 στοιχείο β) της εν
   λόγω οδηγίας.
   Με βάση τις πληροφορίες που συγκεντρώθηκαν, η Επιτροπή προτείνει τα εξής:
   για την εξαίρεση 8ε) η χρήση μολύβδου παραμένει αναπόφευκτη, επομένως η χρήση
   μολύβδου θα παραταθεί και προτείνεται ημερομηνία επανεξέτασης το 2024·
   για την εξαίρεση 8ζ), η χρήση μολύβδου παραμένει αναπόφευκτη, επομένως η χρήση
   μολύβδου θα παραταθεί. Ωστόσο, προτείνεται να διατηρηθεί η τρέχουσα διατύπωση έως τις
   30 Σεπτεμβρίου 2022, ώστε να μπορέσει η αυτοκινητοβιομηχανία να πραγματοποιήσει τη
   μετάβαση στις τροποποιήσεις του πεδίου εφαρμογής και προτείνεται νέα εξαίρεση με
   στενότερο πεδίο εφαρμογής από την 1η Οκτωβρίου 2022, με ημερομηνία επανεξέτασης το
   2024·
   για την εξαίρεση 8στ) β) μπορεί να αποφευχθεί η χρήση μολύβδου, επομένως προτείνεται να
   δοθεί τέλος στην εξαίρεση για τη χρήση μολύβδου·
   η εξαίρεση 8ι) προβλέπει εξαίρεση για τη χρήση μολύβδου σε συγκολλητικά κράματα για
   συγκόλληση πολυστρωματικής εφυάλωσης για οχήματα που λαμβάνουν έγκριση τύπου πριν
   από την 1η Ιανουαρίου 2020 και για ανταλλακτικά για τα εν λόγω οχήματα. Για την
   εξαίρεση 8ι) μπορεί να αποφευχθεί η χρήση μολύβδου. Ωστόσο, δεν υπάρχει βεβαιότητα ότι
   επί του παρόντος υπάρχουν κατάλληλες εναλλακτικές λύσεις αντί της χρήσης του μολύβδου
   για ορισμένες εφαρμογές. Συνεπώς, είναι σκόπιμο να περιοριστεί το πεδίο εφαρμογής της
   εξαίρεσης, με περιορισμένη συνέχιση, ως εξής:
   8ια). Συγκόλληση εφαρμογών θέρμανσης με ένταση θερμότητας 0,5 A ή μεγαλύτερη για
   κάθε σχετική μαλακή συγκόλληση σε μονωμένους πίνακες πολυστρωματικής εφυάλωσης με
   πάχος τοιχωμάτων που δεν υπερβαίνει τα 2,1 mm. Η εξαίρεση αυτή δεν καλύπτει τη
   συγκόλληση σε επαφές που είναι ενσωματωμένες στο ενδιάμεσο πολυμερές για οχήματα που
   λαμβάνουν έγκριση τύπου πριν από την 1η Ιανουαρίου 2024 και για ανταλλακτικά για τα εν
   λόγω οχήματα.
   Σύμφωνα με την αρχή της αναλογικότητας, το μέτρο δεν υπερβαίνει τα αναγκαία για την
   επίτευξη του στόχου του.
   Η πρόταση δεν έχει επιπτώσεις στον προϋπολογισμό της ΕΕ.
EL                                             3                                           EL
 ---pagebreak---               ΚΑΤ’ ΕΞΟΥΣΙΟΔΟΤΗΣΗ ΟΔΗΓΙΑ (EE) .../… ΤΗΣ ΕΠΙΤΡΟΠΗΣ
                                           της 17.12.2019
        σχετικά με την τροποποίηση του παραρτήματος II της οδηγίας 2000/53/ΕΚ του
      Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου
     ζωής τους όσον αφορά ορισμένες εξαιρέσεις για τον μόλυβδο και ενώσεις μολύβδου που
                              περιέχονται σε κατασκευαστικά στοιχεία
                         (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/53/ΕΚ του Ευρωπαϊκού Κοινοβουλίου και του Συμβουλίου,
   της 18ης Σεπτεμβρίου 2000, για τα οχήματα στο τέλος του κύκλου ζωής τους8, και ιδίως το
   άρθρο 4 παράγραφος 2 στοιχείο β),
   Εκτιμώντας τα ακόλουθα:
   (1)     Σύμφωνα με το άρθρο 4 παράγραφος 2 στοιχείο α) της οδηγίας 2000/53/ΕΚ, τα κράτη
           μέλη πρέπει να απαγορεύουν τη χρήση μολύβδου, υδραργύρου, καδμίου και
           εξασθενούς χρωμίου σε υλικά και κατασκευαστικά στοιχεία οχημάτων που
           διατίθενται στην αγορά μετά την 1η Ιουλίου 2003.
   (2)     Στο παράρτημα II της οδηγίας 2000/53/ΕΚ απαριθμούνται τα υλικά και τα
           κατασκευαστικά στοιχεία οχημάτων τα οποία εξαιρούνται από την απαγόρευση που
           προβλέπεται στο άρθρο 4 παράγραφος 2 στοιχείο α) της εν λόγω οδηγίας. Σύμφωνα
           με το παράρτημα ΙΙ, οι εξαιρέσεις 8ε), 8στ) β) και 8ζ) θα επανεξεταστούν το 2019. Η
           εξαίρεση 8ι) πρέπει επίσης να επανεξεταστεί με βάση τις τελευταίες πληροφορίες για
           την τεχνολογική και επιστημονική πρόοδο.
   (3)     Η αξιολόγηση των εξαιρέσεων 8ε) και 8ζ) ενόψει των εν λόγω πληροφοριών οδήγησε
           στο συμπέρασμα ότι δεν υπάρχουν επί του παρόντος κατάλληλες εναλλακτικές λύσεις
           αντί της χρήσης μολύβδου για τα υλικά και τα κατασκευαστικά στοιχεία που
           καλύπτονται από τις εν λόγω εξαιρέσεις. Ως εκ τούτου, θα πρέπει να οριστεί νέα
           επανεξέταση των εν λόγω εξαιρέσεων. Ωστόσο, η εξαίρεση του σημείου 8ζ) θα πρέπει
           να εξειδικευτεί περαιτέρω με πιο περιορισμένο πεδίο εφαρμογής. Προκειμένου να
           μπορέσει η αυτοκινητοβιομηχανία να προσαρμοστεί στις αλλαγές αυτές, θα πρέπει να
           διατηρηθεί το υφιστάμενο πεδίο εφαρμογής της εξαίρεσης 8ζ) για τα οχήματα που
           λαμβάνουν έγκριση τύπου πριν από την 1η Οκτωβρίου 2022, ενώ για τα οχήματα που
           λαμβάνουν έγκριση τύπου μετά την εν λόγω ημερομηνία θα πρέπει να ισχύει το πιο
           περιορισμένο πεδίο εφαρμογής της εν λόγω εξαίρεσης.
   (4)     Η αξιολόγηση της εξαίρεσης 8στ) β) οδήγησε στο συμπέρασμα ότι δεν θα πρέπει να
           παραταθεί η χρήση μολύβδου στις εφαρμογές που καλύπτονται από την εν λόγω
           εξαίρεση, διότι υπάρχουν εναλλακτικές λύσεις αντί της χρήσης μολύβδου στις εν
           λόγω εφαρμογές.
   8
         ΕΕ L 269 της 21.10.2000, σ. 34.
EL                                                4                                            EL
 ---pagebreak---    (5)    Η αξιολόγηση της εξαίρεσης 8ι), η οποία εξαιρεί τη χρήση μολύβδου σε
          συγκολλητικά κράματα για συγκόλληση πολυστρωματικής εφυάλωσης, οδήγησε στο
          συμπέρασμα ότι, για ορισμένες εφαρμογές, υπάρχουν εναλλακτικές λύσεις αντί της
          χρήσης μολύβδου σε συγκολλητικά κράματα για συγκόλληση πολυστρωματικής
          εφυάλωσης. Ωστόσο, υπάρχουν ορισμένοι υαλοπίνακες και εφαρμογές για τις οποίες
          δεν υπάρχει βεβαιότητα ότι επί του παρόντος υφίστανται κατάλληλες εναλλακτικές
          λύσεις αντί της χρήσης μολύβδου. Ως εκ τούτου, είναι σκόπιμο να θεσπιστεί νέα, πιο
          περιορισμένη εξαίρεση 8ια) για τους εν λόγω υαλοπίνακες και τις εφαρμογές.
   (6)    Η εξαίρεση 8ι) ισχύει μόνο για οχήματα που λαμβάνουν έγκριση τύπου πριν από την
          1η Ιανουαρίου 2020. Προκειμένου να εξασφαλιστεί ότι η χρήση του μολύβδου
          εξακολουθεί να εξαιρείται για τους εν λόγω υαλοπίνακες και τις εφαρμογές για τις
          οποίες δεν υπάρχουν επί του παρόντος κατάλληλες εναλλακτικές λύσεις αντί της
          χρήσης μολύβδου, είναι αναγκαίο να εφαρμοστεί το συντομότερο δυνατό η νέα
          εξαίρεση 8ια). Συνεπώς, η παρούσα οδηγία θα πρέπει να αρχίσει να ισχύει επειγόντως.
   (7)    Η οδηγία 2000/53/ΕΚ θα πρέπει, επομένως, να τροποποιηθεί αναλόγως.
   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
                                            Άρθρο 1
   Το παράρτημα II της οδηγίας 2000/53/ΕΚ τροποποιείται σύμφωνα με το παράρτημα της
   παρούσας οδηγίας.
                                            Άρθρο 2
   1.      Τα κράτη μέλη θεσπίζουν και δημοσιεύουν, πριν από τις/την (xxx ενός μήνα μετά τη
           δημοσίευση), τις νομοθετικές, κανονιστικές και διοικητικές διατάξεις που είναι
           αναγκαίες για να συμμορφωθούν με την παρούσα οδηγία. Ανακοινώνουν αμέσως
           στην Επιτροπή το κείμενο των εν λόγω διατάξεων.
   Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα
   οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος
   της αναφοράς αποφασίζεται από τα κράτη μέλη.
   2.      Τα κράτη μέλη ανακοινώνουν στην Επιτροπή το κείμενο των ουσιωδών διατάξεων
           εσωτερικού δικαίου τις οποίες θεσπίζουν στον τομέα που διέπεται από την παρούσα
           οδηγία.
                                            Άρθρο 3
   Η παρούσα οδηγία αρχίζει να ισχύει την επομένη της δημοσίευσής της στην Επίσημη
   Εφημερίδα της Ευρωπαϊκής Ένωσης.
EL                                              5                                             EL
 ---pagebreak---                                          Άρθρο 4
   Η παρούσα οδηγία απευθύνεται στα κράτη μέλη.
   Βρυξέλλες, 17.12.2019
                                           Για την Επιτροπή
                                           Η Πρόεδρος
                                           Ursula VON DER LEYEN
EL                                           6                  EL
 ---documentbreak---                           ΕΥΡΩΠΑΪΚΗ
                          ΕΠΙΤΡΟΠΗ
                                                  Βρυξέλλες, 17.12.2019
                                                  C(2019) 9121 final
                                                  ANNEX
                                    ΠΑΡΑΡΤΗΜΑ
                                          της
                       κατ' εξουσιοδότηση οδηγίας της Επιτροπής
      σχετικά με την τροποποίηση του παραρτήματος II της οδηγίας 2000/53/ΕΚ του
    Ευρωπαϊκού Κοινοβουλίου και του Συμβουλίου για τα οχήματα στο τέλος του κύκλου
   ζωής τους όσον αφορά ορισμένες εξαιρέσεις για τον μόλυβδο και ενώσεις μολύβδου που
                        περιέχονται σε κατασκευαστικά στοιχεία
EL                                                                                    EL
 ---pagebreak---                                           ΠΑΡΑΡΤΗΜΑ
   Το παράρτημα II της οδηγίας 2000/53/ΕΚ τροποποιείται ως εξής:
   1)     η εγγραφή 8ε) αντικαθίσταται από το ακόλουθο κείμενο:
   8ε). Μόλυβδος για συγκολλητικά κράματα                    (2)        X
   τύπου υψηλού σημείου τήξεως (δηλαδή
   κράματα μολύβδου με κατά βάρος
   περιεκτικότητα σε μόλυβδο τουλάχιστον
   85 %)
   2)       η εγγραφή 8στ) β) αντικαθίσταται από το ακόλουθο κείμενο:
   8στ) β). Μόλυβδος σε συστήματα                  Οχήματα που          X
   συζευκτήρων με ακίδες ενσφήνωσης (press-        έλαβαν έγκριση
   fit), πλην των περιοχών σύζευξης των            τύπου πριν από την
   ακροδεκτών καλωδίων του οχήματος                1η Ιανουαρίου 2024
                                                   και ανταλλακτικά
                                                   για τα εν λόγω
                                                   οχήματα
   3)       το σημείο 8ζ) αντικαθίσταται από το ακόλουθο κείμενο:
   8ζ) i). Μόλυβδος σε συγκολλητικά κράματα        Οχήματα που          X
   με σκοπό την ολοκλήρωση ανθεκτικής              έλαβαν έγκριση
   ηλεκτρικής σύνδεσης μεταξύ πλακιδίων και        τύπου πριν από την
   φορέων       ημιαγωγού      σε    περιβλήματα   1η Οκτωβρίου 2022
   αντεστραμμένων                 ολοκληρωμένων    και ανταλλακτικά
   κυκλωμάτων (flip chip)                          για τα εν λόγω
                                                   οχήματα
   8ζ) ii). Μόλυβδος σε συγκολλητικά κράματα                 (2)        X
   για την ολοκλήρωση ανθεκτικής ηλεκτρικής        Ισχύει για οχήματα
   σύνδεσης μεταξύ πλακιδίων και φορέων            που έλαβαν έγκριση
   ημιαγωγών σε περιβλήματα αντεστραμμένων         τύπου πριν από την
   ολοκληρωμένων κυκλωμάτων, όπου η εν             1η Οκτωβρίου 2022
   λόγω ηλεκτρική σύνδεση αποτελείται από          και ανταλλακτικά
   οποιοδήποτε από τα ακόλουθα:                    για τα εν λόγω
   (i)    ημιαγωγούς τεχνολογίας 90 nm ή           οχήματα
          μεγαλύτερης·
   (ii) μοναδικό πλακίδιο εμβαδού 300 mm₂
          ή μεγαλύτερου εμβαδού σε
          οποιασδήποτε τεχνολογίας ημιαγωγούς·
   (iii) περιβλήματα με στοίβα πλακιδίων
          εμβαδού 300 mm₂ ή μεγαλύτερου, ή
          ενδιάμεσα στρώματα πυριτίου εμβαδού
          300 mm₂ ή μεγαλύτερου.
   4)       εισάγεται η ακόλουθη καταχώριση 8ια):
   8ια). Συγκόλληση εφαρμογών θέρμανσης με Για           οχήματα    που X(4)
EL                                               1                           EL
 ---pagebreak---    0,5 A ή μεγαλύτερη ένταση θερμότητας για     έλαβαν      έγκριση
   κάθε σχετική μαλακή συγκόλληση σε            τύπου πριν από την
   μονωμένους     πίνακες   πολυστρωματικής     1η Ιανουαρίου 2024
   εφυάλωσης με πάχος τοιχωμάτων που δεν        και    ανταλλακτικά
   υπερβαίνει τα 2,1 mm. Η εξαίρεση αυτή δεν    για τα εν λόγω
   καλύπτει τη συγκόλληση σε επαφές που είναι   οχήματα
   ενσωματωμένες στο ενδιάμεσο πολυμερές
EL                                            2                     EL